รุ่นใหม่
เป็นสปอนเซอร์สโมสรฟุตบอล เชลซีมาหลายปีดีดัก ธนาคารกรุงเทพก็ไม่ได้คิดว่าปีนี้เชลซีจะฟอร์มเจ๋ง ทำผลงานได้ดีเยี่ยม
6 เม.ย. 2560

โดย...ทีมข่าวการเงินโพสต์ทูเดย์เป็นสปอนเซอร์สโมสรฟุตบอล เชลซีมาหลายปีดีดัก ธนาคารกรุงเทพก็ไม่ได้คิดว่าปีนี้เชลซีจะฟอร์มเจ๋ง ทำผลงานได้ดีเยี่ยม และมีแนวโน้มที่จะได้เป็นแชมป์พรีเมียร์ลีกในฤดูกาลนี้ด้วย ไม่เชื่อก็ต้องเชื่อว่า แฟนนานุแฟนของเชลซีในไทยมีเยอะขึ้นเรื่อยๆ โดยเฉพาะคนรุ่นใหม่ ส่วนคนรุ่นเก่ายังเน้นภักดีกับผีแดง แมนเชสเตอร์ ยูไนเต็ด และทีมหงส์แดง ลิเวอร์พูลฉะนั้น แบงก์กรุงเทพก็เลยร่วมกับสโมสรฟุตบอลเชลซี จัดบัตรบีเฟิสต์ สมาร์ท แรบบิทเชลซี และสมุดเงินฝากเพื่อชาวสิงห์บลู เป็นลายบัตร Limited Edition ที่เก๋ไก๋ ใครถือก็ภูมิใจงานนี้ ดร.ทวีลาภ ฤทธาภิรมย์ กรรมการผู้ช่วยผู้จัดการใหญ่ ธนาคารกรุงเทพ โชว์ว่าสโมสรฟุตบอลเชลซีได้รับความสนใจและความนิยมอย่างมากของแฟนคลับในประเทศไทย โดยเฉพาะกลุ่มคนรุ่นใหม่ที่เป็น Young Generation จะชื่นชอบในผลงานการเตะที่โดดเด่นและมีนักกีฬาในทีมที่มีศักยภาพสูง ซึ่งจะช่วยดึงดูดกลุ่มคนรุ่นใหม่ให้มาเป็นลูกค้าธนาคารงานนี้คนเจนเอ็กซ์ค้อนขวับ ฮ่า ฮ่า